b'\n_START_ARTICLE_\nMandriva Linux\n_START_SECTION_\nNimed\n_START_PARAGRAPH_\nEsimesed versioonid kuni versiooninumbrini 8.0 kandsid nime Linux Mandrake. Hilisemad versioonid 8.1 kuni 9.2 kandsid nime Mandrake Linux._NEWLINE_Aastal 2004 kaotas MandrakeSoft kohtuvaidluse Hearst Corporationi vastu, kellele kuulub King Features Syndicate. Hearst v\xc3\xa4itis, et MandrakeSoft rikub tema ainu\xc3\xb5igust koomiksitegelase V\xc3\xb5lur Mandrake kaubam\xc3\xa4rgile. Seet\xc3\xb5ttu muutis MandrakeSoft oma nime \xc3\xbches\xc3\xb5naliseks Mandrakesoftiks ja oma toote Mandrake Linuxi nime Mandrakelinuxiks. Vastavalt muudeti ettev\xc3\xb5tte logo. Hearsti arvates oli sellest v\xc3\xa4he, mist\xc3\xb5ttu alates aprillist 2005, p\xc3\xa4rast Brasiilia tarkvaraettev\xc3\xb5tte Conectiva \xc3\xbclev\xc3\xb5tmist, muutis ta oma nime Mandrivaks._NEWLINE_Alates versioonist 2006.0, mis tuli v\xc3\xa4lja 2005. aastal, kannab praegust nime Mandriva Linux.\n_START_SECTION_\nOmadused\n_START_PARAGRAPH_\nTegu on paljude arvates  \xc3\xbche lihtsaima Linuxi distributsiooniga tavakasutajatele. Kasutada saab nii tasuta versiooni kui ka versiooni Mandriva PowerPack, millega on plaadil kaasas ka kommertstarkvara._NEWLINE_Mandriva kuulub suurimate Linuxi arendaja sekka. Linuxi distributsioonide populaarsuse j\xc3\xa4lgimise saidi DistroWatch edetabelis oli Mandriva pidevalt esik\xc3\xbcmnes. Viimase aasta jooksul 38.\n_START_SECTION_\nDerivaadid\n_START_PARAGRAPH_\nAlates 2010 aasta l\xc3\xb5pust kui Mandriva distributsioon muutus tasuliseks on avatud l\xc3\xa4htekoodi kasutatud ka mitmete teiste LINUX distributsioonide p\xc3\xb5hjana.'